قناة الجزيره هى قناه تليفزيون فضائيه مقرها فى مشيخة قطر. ابتدو يبثوها سنة 1996 و حققت شهره و انتشار على مستوى العالم كله بعد احداث 11 سبتمبر لانها اذاعت كذا شريط فيديو و تسجيل صوتى لاسامه بن لادن و دراعه اليمين ايمن الظواهرى القياديين فى تنظيم القاعده. شبكة قنوات الجزيره فيها قنوات كتيره زى الجزيرة الاخبارية (عربى و انجليزى) و الجزيره مباشر و الجزيره الوثائقيه و الرياضيه 4 قنوات والاطفال و براعم. من الانتقادات اللى اتوجهت للقناه دى ، جنب برامج الصراخ و الخناق اللى تشبه صراع الديوك ، انها بتعرض كمان مناظر مريعه لمقاتيل و مشوهين و ما بتحترمش حرمة الضحايا زى القنوات التانيه و ممكن تأثر على نفسية المشاهدين و خاصة الاطفال. بتختلف الاراء حوالين قناة الجزيره، وهي قناة بتمول برامجها شركات الجاز والغاز الغربيه، فيه ناس بيعتبروها قناه حره حسنه النيه لكن فيه بيشكو فى طبيعتها و اهدافها و بيعتبروها اداه فى ايد مشيخة قطر و ممكن جهات تانيه اتسخرت ليها الاموال و الاجهزه و الدعايه و الامكانيات للوى دراع الدول اللى مش على هواها و تشويه صورتها و ابتزازها خاصة ان القناه على الرغم من انها بتنتقد بلاد معينه و بتحاول تثير شعوبها ضد حكوماتها لكن عمرها ما بتنتقد أى حاجه فى مشيخة قطر و اللى بتنتمى ليها وكإنها اتعملت لأهداف معينه.